jkorsvik/nowiki_second_scrape_merged huggingface dataset:
Botswanas herrelandslag i fotball

Botswanas herrelandslag i fotball er det nasjonale fotballandslaget til Botswana i det sørlige Afrika. Landslaget administreres av det nasjonale fotballforbundet Botswana Football Association (BFA), som ble opprettet i 1970, og ble en del av FIFA og CAF i 1978. Laget har aldri kvalifisert seg til VM-sluttspill, men har ved én anledning deltatt i Afrikamesterskapet (2012).


== Historie ==
Laget spilte sin første landskamp borte mot Malawi den 13. juli 1968, en kamp de tapte 1–8. Dette er samtidig deres hittil største tap. Botswana kvalifiserte seg først til Afrikamesterskapet i 2012, men klarte ikke å komme lenger enn første runde og gikk på tre strake tap i gruppespillet.


== Verdensmesterskapet i fotball ==
1930 til 1990 – Deltok ikke i kvalifisering
1994 – Utslått i kvalifisering
1998 til 2002 – Deltok ikke i kvalifisering
2006 til 2010 – Utslått i kvalifisering


== Afrikamesterskapet i fotball ==
1957 til 1992 – Deltok ikke i kvalifisering
1994 til 2010 – Utslått i kvalifisering
2012 – 1. runde
2013 – Utslått i kvalifisering


== Kjente spillere ==
Mogogi Gabonamong
Ndiapo Letsholathebe
Modiri Marumo
Joel Mogorosi
Dipsy Selolwane
Mompati Thuma


== Referanser ==


== Eksterne lenker ==
Botswanas profil hos FIFA.com Arkivert 20110821201555 hos WebCite
Fistball under Verdenslekene 2013

Fistball var en av sportsgrenene ved World Games 2013. Konkurransen ble arrangert fra 1. august til 4. august 2013, ved Comfenalco Valle de Lili.


== Tidsplan ==


== Resultater ==


=== Innledende runde ===


=== Andre runde ===


== Sluttstilling ==


== Referanser ==
Zanzibars herrelandslag i fotball

Zanzibars herrelandslag i fotball er det nasjonale fotballandslaget til Zanzibar, en øygruppe og autonom del av Tanzania i Øst-Afrika. Landslaget administreres av det nasjonale fotballforbundet Zanzibar Football Association (ZFA), som ble opprettet i 1926, og ble en del av CAF i 2004. Laget er, i motsetning til Tanzanias herrelandslag, ikke medlem av FIFA og har derfor aldri kvalifisert seg til et VM-sluttspill, og har heller ikke deltatt i Afrikamesterskapet.


== Historie ==
Laget spilte sin første landskamp hjemme mot Kenya i mai 1949 (3–2). Som følge av manglende medlemskap hos FIFA har laget aldri fått muligheten til å kvalifisere seg til et VM-sluttspill, og har med unntak av privatlandskamper begrensede muligheter til å møte motstand utenfor Afrika på bortebane. Et trekk for å bøte på dette ble midlertidig medlemskap hos NF-Board, som består av lag som ikke er anerkjent av FIFA. En søknad om medlemskap hos FIFA i 2005 ble nedstemt.Zanzibar har heller ikke deltatt i et Afrikamesterskap, men deltok i kvalifiseringen til mesterskapet i 1962, som var i forkant av unionen mellom Zanzibar og Tanganyika i 1964.


== Verdensmesterskapet i fotball ==
1930 til 2014 – Deltok ikke i kvalifisering


== Afrikamesterskapet i fotball ==
1957 til 1959 – Deltok ikke i kvalifisering
1962 – Utslått i kvalifisering
1963 til 2013 – Deltok ikke i kvalifisering


== Kjente spillere ==
Khamis Mcha Khamis
Aggrey Morris


== Referanser ==
Unn Irene Aasdalen

Unn Irene Aasdalen (født 26. februar 1963) er en norsk-dansk filosofihistoriker og tidligere journalist og redaktør. Unn Irene Aasdalen er rektor ved Nansenskolen (Norsk Humanistisk Akademi) på Lillehammer. Hun tiltrådte 1. august 2013.  
Unn Irene Aasdalen er cand.phil. i filosofi fra Københavns Universitet og Ph.D. i italiensk renessansefilosofi fra Universitetet i London. Hennes faglige fokus er renessansens humanisme, nyplatonisme og politisk filosofi.
Unn Irene Aasdalen startet i 2010, sammen med professor Marianne Pade fra Universitetet i Aarhus, Nordisk Netværk for Renæssancestudier (NNRS). Hun ledet nettverket fra 2010 til 2016, da Marianne Pade tok over. I perioden ble det arrangert tre store internasjonale renessansekonferanser i regi av NNRS; i København i 2012, i Stockholm i 2014 og i Oslo i 2016. Unn Irene Aasdalen er nestleder av det danske Forum for Renæssancestudier (fra 2012). Hun underviste på og var med på å organisere forskersommerskolen Text-Memory-Monument, arrangert av Universitetet i Aarhus, i samarbeid med de nordiske institutter i Roma, fra starten i 2012 til 2016. Unn Irene Aasdalen var med på å stifte Norsk Nettverk for Renessansestudier i 2015, og er nestleder for dette nettverket, sammen med Gro Bjørnerud Mo. Leder er Unn Falkeid. 
Unn Irene Aasdalen underviste fra 2005 til 2010 i Renæssancekundskab ved Universitetet i København, og var fra 2008 til 2012 post. doc. samme sted ved Institut for Engelsk, Germansk og Romansk. Hun mottok Carlsbergfondets forskningsstipend for å skrive boka Den gjenfødte Eros: Kjærlighetsteorier i den italienske renessanse (utkom høsten 2013 på Scandinavian Academic Publishing).,    I årene 2008 til 2013 underviste hun også ved Borups Højskole i København i internasjonal politikk, politisk filosofi og kunsthistorie.
Unn Irene Aasdalen var fra 1994 til 1996 kulturredaktør i Arbeiderbladet. Hun satt i 1994–1995 i styret i Morgenbladet. Fra 1986 til 1994 var hun tilknyttet Dagbladet, som journalist i henholdsvis kultur-, utenriks- og featureavdelingen. Hun arbeidet før den tid som journalist i Ny Tid, Universitas og Friheten, var redaktør for ungdomsmagasinet Press (fra 1984-1986) og av kulturtidsskriftet Kontrast (sammen med Christine Amadou) i 1985–1987. 
I 1988–1989 var Unn Irene Aasdalen politisk viseformann i Europæisk Ungdom i Danmark. Fra 1984 til 1987 satt hun i sentralstyret i Sosialistisk Ungdom i Norge. Hun var nestleder under Raymond Johansen, og internasjonal leder da Kristin Halvorsen ledet organisasjonen.


== Referanser ==
Noilly Prat

Noilly Prat er en vermut som tilvirkes av vindruer fra Marseillan i Hérault i Frankrike.
Den opprinnelige oppskriften ble fremstilt av Joseph Noilly i 1813. Navnet er en sammentrekning av etternavnet til oppfinneren og hans svigersønn Claudius Prat. Noilly Prat har opprinnelig en volumprosent på 18, og er en tørr vermut, som i Europa gjerne brukes som aperitiff og til matlaging. I USA anvendes drikken til å fremstille cocktailen dry martini.


== Referanser ==


== Eksterne lenker ==
Noilly Prats hjemmeside
Dag Yngland

Dag Harald Yngland (født 1. september 1959) er norsk journalist som var bosatt i Berlin mellom 1992 og 2014.
Han var med på å starte opp studentnærradioen Radio Nova og var utenriksansvarlig i Universitas 1984–1986.Yngland var i 1985–1991 musikk-journalist i NRK Nattradioen, utenriksreporter i NTB og politisk reporter i Dagbladet. Fra 1992 var han korrespondent i Berlin for Dagens Næringsliv. Senere var han også  Europa-korrespondent for Kanal24/Radio Norge, og økonomisk kommentator for TV 2 Nyhetskanalen.Han har også jobbet for amerikansk og europeisk fagpresse. Spesiale - politikk, økonomi, og teknologi fra Tyskland og EU.Han har siden 2015 vært bosatt i Telemark der han driver butikk (Langesund Landhandel), politikk (for Telemark Venstre) og journalistikk (europeisk nettverk for gravejournalister).


== Bibliografi ==
Alle barns store juleadvendtsbok, med Anders Heger (1986)
Berlin med norske øyne, med Laila Thuestad (2006)
EU-kontrollen - jakten på det egentlige EU, med Alf Ole Ask (2015).


== Referanser ==
Global Award for Sustainable Architecture

Global Award for Sustainable Architecture er en internasjonal arkitekturpris som deles ut av LOCUS Fund. Prisen ble opprettet i 2006 av arkitekt Jana Revedin. Den deles ut årlig til fem nålevende arkitekter fra hele verden. Formålet med prisen er å fremme en bærekraftig arkitektur. 
LOCUS belønner ressursbevisste og engasjerte arkitekter som arbeider for en nyskapende arkitektur når det gjelder energi, materialer og teknologi. Det er ikke bare mottagernes arkitektoniske verk som vurderes, det legges også vekt på at de arbeider for nye og bedre standarder når det gjelder boligbygging, og kjemper mot økologisk ubalanse og sosial ulikhet. 
LOCUS ønsker å engasjere prismottagerne både i teoretisk forskning og deltagelse i byfornyelsesprosjekter.
Prisen støttes av GDF-Suez Foundation og Bouygues Batiment International, og er under beskyttelse av UNESCO. 


== Prisvinnere ==


== Referanser ==


== Kilder ==
LOCUS' og Revedins nettsteder


== Eksterne lenker ==
LOCUS Funds nettsted med informasjon om prisen (Besøkt 25. april 2015)
Jana Revedins offisielle nettsted Besøkt 14. september 2013
Xi gua lao

Xi gua lao (kinesisk: 西瓜酪; vannmelongelé) er en tradisjonell rett innen pekingkjøkkenet. Den tilberedes vanligvis fra ingrediensene vannmelon, kirsebær, agar, sukker og vaniljepulver.
Tysnessåta

Tysnessåta er et fjell på Tysnesøya i Hordaland. Det har en høyde på 752 meter over havet og er det høyeste punkt i Tysnes kommune. Lokalt brukes navneformen Tysnessåto eller bare Såto.
Nærmeste fjell som er høyere, er Mannen i Kvinnherad.


== Referanser ==


== Eksterne lenker ==
«Solheim - Tysnessåta». BetaVest. Arkivert fra originalen 21. juli 2015. Besøkt 17. juli 2015.
Nebbsik

Nebbsik er en betegnelse som brukes på bestander av sik som lever i brakkvann. Tidlig om høsten vandrer de opp i elvene for å gyte. Navnet viser til snuten er spiss og mye lengre enn underkjeven. I Norge finnes det nebbsik i munningene til Glomma og Berbyelva.Systematikken er som for andre sikformer innviklet. Norske og russiske forskere mener alle siker i Europa tilhører en variabel art,  Coregonus lavaretus. Svenske og sveitsiske forskere deler derimot sikene opp i et stort antall arter. FishBase og Verdens naturvernunion følger systematikken utarbeidet av sveitseren Kottelat, og denne systematikken blir brukt i resten av denne artikkelen.Nebbsik i snever betydning (Coregonus oxyrinchus) levde i den sørlige delen av Nordsjøen utenfor kystene til Belgia, Frankrike, Tyskland, Nederland og England. Den vandret langt opp i Maas, Schelde og Rhinen for å gyte og kunne gå helt opp til Köln. Den ble opptil 50 cm lang. Den er utdødd på grunn av forurensning og vassdragsreguleringer.Snæbel, som fortsatt lever i Vadehavet i Danmark, ble tidligere regnet til C. oxyrinchus. Det har imidlertid vist seg at den tilhører en annen art, Coregonus maraena. Nebbsikene i Ems, Weser, Elben, Østersjøen og langs Sveriges vestkyst opp til Oslofjorden tilhører også C. maraena.


== Referanser ==


== Eksterne lenker ==
(en) snæbel – oversikt og omtale av artene i WORMS-databasen 
(en) snæbel i Global Biodiversity Information Facility 
(en) snæbel hos Fauna Europaea 
(en) snæbel hos FishBase 
(en) snæbel hos ITIS 
(en) snæbel hos NCBI 
(en) Kategori:Coregonus oxyrinchus – bilder, video eller lyd på Wikimedia Commons 
Coregonus oxyrinchus – detaljert informasjon på Wikispecies 
(en) Coregonus oxyrinchus (Linnaeus, 1758) Houting - FishBase
Daniel Skjeldam

Daniel Andreas Skjeldam (født 2. september 1975 i Trondheim) er en norsk næringslivsleder og tidligere offiser i forsvaret.


== Utdannelse ==
Daniel Skjeldam tok befalsutdanning i Hæren etter videregående. Skjeldam er utdannet siviløkonom fra Norges Handelshøyskole i Bergen i 2001  hvor hans siviløkonomoppgave hadde tittelen Suksessfaktorer for lavprisflyselskap.


== Karriere ==
Skjeldam hadde sommerjobb som offiser ved Befalsskolen for Luftforsvaret mens han tok siviløkonomutdanningen i Bergen. Etter endt utdanning var han en del av startup-teamet i flyselskapet Norwegian Air Shuttle hvor han etterhvert fikk jobben som sjef for flyplassdriften, deretter sjef for rutetilbud og inntektstyring, før han avsluttet med fem år som kommersiell direktør.


== Hurtigruten ==
Største eier i Hurtigruten, Trygve Hegnar, hentet han til jobben som konsernsjef for selskapet høsten 2012. Det gjorde Skjeldam til den yngste lederen for et børsnotert norsk selskap.
Foruten å raskt besøke alle selskapets skip, har Skjeldam gjort store endringer i selskapet med begrunnelse i at «Hurtigruten ikke har tjent penger på ni år»: Hurtigrutens hovedkvarter ble flyttet til Tromsø og flere eiendommer og ikke-strategiske eiendeler ble solgt unna. Organisasjonen på land i Norden ble slanket med 25–30 prosent. Et eget crew-selskap ble etablert. Målsettingen var å sikre en årlig besparelse på mer enn 60 millioner kroner og styrke kommersiell drift, spesielt hotell- og restaurantdriften på skipene.
Den 15. mai 2013 kunne Skjeldam levere Hurtigrutens første positive driftsresultat siden fusjonen i 2006. I juni 2013 meldte avisen Fremover at Hurtigruten hadde besluttet, mot store protester fra ordføreren i Narvik, å flytte bemanningskontoret for maritimt ansatte fra Narvik til Kirkenes noe som vil utløse en antatt besparelse på ytterligere 40 millioner kroner i året.


== Referanser ==


== Eksterne lenker ==
Hurtigruten.no
Homstean

Homstean er en tettbebyggelse i Vennesla kommune litt over 18 km fra Kristiansand ved riksvei 9, hovedveien mellom Kristiansand og Setesdalen. Før kommunesammenslåingen i 1964 var Homstean en del av Øvrebø kommune. Viktigste nybyggerfelt på området er Slettebråtan. Stedet har et aktivt kristelig miljø knyttet til det lokale bedehuset. En større nedlagt skolebygning tjener som grendehus og kafé. Fra den lokale butikken går fylkesvei 3946 til Stallemo og Songdalen. En mer direkte vei til Songdalen er fylkesvei 3948 som går noen hundre meter lenger sør fra hovedveien. 
Stedet var en tid under krigen senter for illegale radiosendinger som beskrives av lederen for denne virksomheten Oluf Reed Olsen i boka «Contact».
Morten Konradsen

Morten Ågnes Konradsen (født 3. mai 1996) er en norsk fotballspiller som spiller for Fotballklubben Bodø/Glimt.Han er lillebror av den tidligere fotballspilleren Anders Konradsen.


== Karriere ==
I 2010 deltok han i på Ole Gunnar Solskjær/Statoil Fotballakademi og har spilt for det norske G17-landslaget. 


=== Bodø/Glimt ===
Konradsen debuterte i Tippeligaen 13. april 2014 for Bodø/Glimt hjemme mot Sogndal. Konradsen skåret sitt første eliteseriemål for Bodø/Glimt mot Viking i den siste serierunden av 2014 sesongen.


=== Rosenborg ===
31. juli 2017 ble Bodø/Glimt og Rosenborg Ballklub enige om en overgang for Morten Konradsen.2. august 2017 skrev han under for Rosenborg ut 2020.14. oktober 2017 fikk han sin Eliteserie-debut for Rosenborg mot Tromsø.I sesongen 2017 var han med å vinne Eliteserien.26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
I sesongen 2018 var han med å vinne Cupen.


=== Bodø/Glimt ===
15. august 2018 skrev han under en treårskontrakt med Bodø/Glimt.


== Meritter ==


==== Bodø/Glimt ====
Seriemester Eliteserien: 2020, 2021


==== Rosenborg ====
Seriemester Eliteserien: 2017
Vinner av Mesterfinalen: 2018


== Klubbstatistikk ==
Oppdatert per 15. oktober 2021.

1Inkluderer Mesterfinalen.


== Referanser ==


== Eksterne lenker ==
(en) Morten Konradsen – Transfermarkt 
(en) Morten Konradsen – Soccerway 
(no) Morten Konradsen – Norges Fotballforbund 
(en) Morten Konradsen – FBref 
Offisiell statistikk for Rosenborg Ballklub: Morten Ågnes Konradsen
Rebel Rebel

Rebel Rebel er en sang av David Bowie, utgitt i 1974. Den er inkludert på albumet Diamond Dogs. Sangen har et veldig fengende gitarriff, og er kanskje Bowies mest covrede låt.
Sangens tekst gjør tydelig preg av at den er Bowies farvel til glam rock-bevegelsen han var med og grunnla, og inneholder tekstlinjer som «You got your mother in a whirl, she's not sure if you're a boy or a girl», som er dedikert til glam rockens utfordring av kjønnsrollene. Det kan også hende at grunnen til at «Queen Bitch» ble valgt som B-side til singelen. (Å markere et farvel til glam rock-perioden). «Queen Bitch» (utgitt 1971) er nemlig en av hans første reelle glam rock-sanger. Samtidig var «Rebel Rebel» Bowies aller siste hit innen den sjangeren.
Bowie stod alene for gitarspillingen på sangen. Det fengende gitarriffet er altså spilt av Bowie selv. Det var ikke den eneste sangen på Diamond Dogs at han gjorde dette. Han spilte også keyboard. 
I Norge kom singelen på 9.-plass på VG-lista Topp 20. 


== Besetning ==
David Bowie - vokal og gitar
Herbie Flowers - bass
Aynsley Dunbar - trommer


== Listeplasseringer ==
Australia:        28
Canada:           30
Irland:            2
Norge:             9
Storbritannia:     5
Tyskland:         33
USA:              64
Kari Innerå

Kari Innerå (født 14. april 1982 i  Ibestad) er en prisbelønt norsk gourmetkokk som har vunnet både nordisk og olympisk mesterskap i kokkekunst. Innerå er kjent for restauranten Cru vin & kjøkken som hun etablerte i 2008 sammen med investoren Thomas Alsgaard. Innerå ble i 2013 kjent for et større publikum i Norge og utlandet i forbindelse med at hun ble hentet inn for å etablere gourmetrestauranten Fru K på luksushotellet The Thief i Oslo.


== Karriere ==
Som 20-åring flyttet Innerå til London for å være lærling i ett år på den ærverdige gourmetrestauranten Mirabelle i London  under chef Marco Pierre White.
Deretter arbeidet hun ved Roy Magne Berglunds restaurant «Du Verden» i Svolvær, Gastronomisk Institutt i Stavanger og Bagatelle i Oslo
, hun vant gull under Kokke-OL i Erfurt med kokkelandslaget i 2008 og hun startet egen restaurant samme år. Innerå er regnet som en av Norges dyktigste kokker med en rekke nasjonale og internasjonale titler.


== Egen restaurant ==
Sammen med skiløper Thomas Alsgaard, vinkjenner Merete Bø og kokken Terje Ness overtok hun lokalene etter  «Kokopelli» i Ingelbrecht Knudssøns gate 1 på Majorstuen og åpnet gourmetrestauranten «Cru vin & kjøkken» i oktober 2008. Inspirasjonen var hentet fra Willy's Wine Bar i Paris, og vinkjelleren er en av Oslos mest omfattende med over 1000 tilgjengelige viner. Den prisbelønte restauranten har fokus på kortreist mat, og dyrker egen frukt og grønnsaker i en kolonihave på Sogn.


== Vintyveri ==
Natt til 2. mai 2011 brøt tjuver seg inn på Cru vin & kjøkken og stjål med seg 100 flasker kostbar rødvin og champagne verdt 250000-300000 kroner, deriblant en Romanée-Conti, La Tache Grand Cru 1972 and top wines from Château d'Yquem, Liger-Belair, Jacques Selosse and Dom Pérignon. Eier og kjøkkensjef Kari Innerå utlyste en dusør på 50.000 kroner for de som kunne bidra til oppklaring av ranet med bakgrunn i at noen av vinene var helt uerstattelige.  Ranet ble aldri oppklart.


== Utmerkelser og meritter ==
Kokke-OL i Erfurt
Deltaker i 2008, da Norge vant gull.
Deltaker, som eneste jente, i 2004, da Norge vant bronse.
Kokkelandslaget
På laget fra 2005-2008
Nordisk mesterskap i kokkekunst
Gull i 2007
Norgesmesterskapet i kokkekunst
Sølv 2007, da hun jobbet ved Bagatelle
Bronse i 2005, da hun jobbet på Gastronomisk Institutt
6.-plass i 2004, da hun jobbet på Gastronomisk Institutt
Årets Hulda - en utmerkelse for å være årets kvinnelige kokk
Gull i 2007 som kokk/chef de partie på Bagatelle
Sølv i 2004
Sølv i 2003
Ungdomskokkelandslaget, Kokke-OL i Erfurt
Bronse i 2004
Årets Sjømatkokk
Gull i 2003
Arktisk kokk
Gull i 2002
Trophée Passion i Paris - internasjonal kokkekonkurranse med deltakere fra 15 nasjoner og en jury ledet av kokken Pierre Gagnaire
Gull i 2006


== Referanser ==
Merry Xmas Everybody

«Merry Xmas Everybody» er en kjent julesang av det engelske rockebandet Slade, utgitt i desember 1973. Sangen er Slades mest kjente sang, og en av de mest populære julesangene. Sangen er skrevet av Noddy Holder og Jim Lea.
Sangen har blitt covret av en lang rekke artister opp gjennom årene.
Da den kom ut i 1973, ble den en stor hit for bandet. Den toppet den britiske singellisten og kom på 4.-plass i Norge.
Til tross for at den først kom ut i desember 1973 for julemarkedet, ble den innspilt den varme midtsommeren i 1973.
I 1991 gav Slade igjen ut en sang ment for julemarkedet, balladen «Universe», men i motsetning til «Merry Xmas Everybody», mislyktes denne i å få plasseringer.


== Eksterne lenker ==
(en) Merry Xmas Everybody på MusicBrainz 
(en) Merry Xmas Everybody på MusicBrainz
Let Me Entertain You

Let Me Entertain You kan referere til:

Let Me Entertain You (album), et album av Ann-Margret
Let Me Entertain You (Gypsy), en sang fra musikalen Gypsy
«Let Me Entertain You (Queen-sang)», en sang med Queen
«Let Me Entertain You (Robbie Williams-sang)», en sang med Robbie Williams
Gulpanneastrild

Gulpanneastrild er en fugl i gruppen Nigrita i familien astrilder. Den forekommer i Angola, Kamerun, Den sentralafrikanske republikk, Republikken Kongo, Den demokratiske republikken Kongo, Elfenbenskysten, Ekvatorial-Guinea, Gabon, Ghana, Liberia, Nigeria, Sierra Leone, Togo og Uganda.


== Underarter ==
Det er beskrevet to underarter av gulpanneastrild:

Nigrita luteifrons luteifrons (Verreaux & Verreaux, 1851)
Nigrita luteifrons alexanderi (Ogilvie-Grant, 1907)


== Referanser ==


== Eksterne lenker ==
(en) gulpanneastrild i Global Biodiversity Information Facility 
(no) gulpanneastrild hos Artsdatabanken 
(en) gulpanneastrild hos ITIS 
(en) gulpanneastrild hos NCBI 
Nigrita luteifrons – detaljert informasjon på Wikispecies 
Nigrita luteifrons (ID AE4727FB798B36B6). Avibase. Hentet ut 6. august 2013.
Nigrita luteifrons (TSN 561617). Integrated Taxonomic Information System. Hentet ut 6. august 2013.
Birdlife Species Factsheet: Nigrita luteifrons. Hentet ut 6. august 2013.
Gråkappeastrild

Gråkappeastrild er en fugl i gruppen Nigrita i familien astrilder. Den forekommer i Angola, Benin, Kamerun, Den sentralafrikanske republikk, Republikken Kongo, Den demokratiske republikken Kongo, Elfenbenskysten, Ekvatorial-Guinea, Gabon, Gambia, Ghana, Kenya, Nigeria, Sudan, Tanzania, Togo, Uganda og Zambia.


== Underarter ==
Det er beskrevet seks underarter av gråkappeastrild:

Nigrita canicapillus emiliae (Sharpe, 1869)
Nigrita canicapillus canicapillus (Strickland, 1841)
Nigrita canicapillus angolensis (Bannerman, 1921)
Nigrita canicapillus schistaceus (Sharpe, 1891)
Nigrita canicapillus diabolicus (Reichenow & Neumann, 1895)
Nigrita canicapillus candidus (Moreau, 1942)


== Referanser ==


== Eksterne lenker ==
(en) gråkappeastrild i Global Biodiversity Information Facility 
(no) gråkappeastrild hos Artsdatabanken 
(en) gråkappeastrild hos ITIS 
(en) Kategori:Nigrita canicapillus – bilder, video eller lyd på Wikimedia Commons 
Nigrita canicapilla – detaljert informasjon på Wikispecies 
Nigrita canicapillus (ID B15F4C49065C86DF). Avibase. Hentet ut 6. august 2013.
Nigrita Nigrita canicapillus (TSN 561615). Integrated Taxonomic Information System. Hentet ut 6. august 2013.
Birdlife Species Factsheet: Nigrita canicapillus. Hentet ut 6. august 2013.
Kastanjeastrild

Kastanjeastrild er en fugl i gruppen Nigrita i familien astrilder. Den forekommer i Angola, Benin, Kamerun, Den sentralafrikanske republikk, Republikken Kongo, Den demokratiske republikken Kongo, Elfenbenskysten, Ekvatorial-Guinea, Gabon, Gambia, Ghana, Guinea, Guinea-Bissau, Liberia, Mali, Nigeria, São Tomé og Príncipe, Senegal, Sierra Leone, Togo og Uganda.


== Underarter ==
Det er beskrevet tre underarter av kastanjeastrild:

Nigrita bicolor bicolor (Hartlaub, 1844)
Nigrita bicolor brunnescens (Reichenow, 1902)
Nigrita bicolor saturatior (Reichenow, 1902)


== Referanser ==


== Eksterne lenker ==
(en) kastanjeastrild i Global Biodiversity Information Facility 
(no) kastanjeastrild hos Artsdatabanken 
(en) kastanjeastrild hos ITIS 
(en) kastanjeastrild hos NCBI 
(en) Kategori:Nigrita bicolor – bilder, video eller lyd på Wikimedia Commons 
Nigrita bicolor – detaljert informasjon på Wikispecies 
Nigrita bicolor (ID AD1CBF5A9089A801). Avibase. Hentet ut 6. august 2013.
Nigrita bicolor (TSN 561614). Integrated Taxonomic Information System. Hentet ut 6. august 2013.
Birdlife Species Factsheet: Nigrita bicolor. Hentet ut 6. august 2013.
Anne-Kari Bratten

Anne-Kari Bratten (født 21. april 1964 i Bærum) er en norsk organisasjonsleder. Hun tok over som administrerende direktør i Arbeidsgiverforeningen Spekter siden 2013 og har vært viseadministrerende direktør siden 2008. Hun har vært ansatt i Spekter siden 2001.Bratten er utdannet ved Universitetet i Oslo og Norges Handelshøyskole. Hun startet karrieren som konsulent, først ved Radiumhospitalet (1987-1989), deretter Oppegård kommune (1989-1992) og Buskerud fylkeskommune (1992-1993). I 1993 fikk hun stillingen som personal- og organisasjonssjef i NSB. Her var hun frem 1996 da hun fikk stillingen som organisasjonsdirektør i Jernbaneverket. I 2000 var hun en kort periode konsulent hos UtviklingsPartner DA før hun i 2001 startet karrieren hos Spekter.


== Referanser ==